**О Т Ч Е Т**

**ЗА ДЕЙНОСТА НА ЧИТАЛИЩЕ “ПРОБУДА-1925” С.ВОЙНЕЖА ОБЩ.ВЕЛИКО ТЪРНОВО ЗА 2022 ГОДИНА**

1. **КУЛТУРНА ДЕЙНОСТ**

През изминалата 2022 година читалищното настоятелство осъществяваше своята културна дейност съобразявайки се със културният календар приет от Общото събрание на 14 Октомври 2021 година. По програма бяха тържествено отбелязани традиционните български празници Йорданов и Иванов ден, Бабин ден и Трифон Зарезан.Тържествено бе отбелязан националният празник Трети Март със издигане на националното знаме и последващо тържество по случай празника.

По случай международният ден на жената Осми Март читалището организира специален празник със дребни подаръци на жените членове на читалището.

Подобаващо бе отбелязан и празника Великден със посещение на местната църква „Свети Пророк Илия” където местният свещеник Йоан отслужи традиционната за празника света литургия.

По инициатива на туристическия клуб „Филип Тотю” към читалището бе организиран походът по стъпките на Филип Тотю до местноста Водопада където бе организиран пикник.

Читалището взе активно участие в провеждането на четвъртия национален събор на шевицата, който се провежда за първи път в селото.Бяха посрещнати над 1500 гости от цялата страна, като сградата на читалището бе главна арена на провежданите мероприятия със прожекции на филми свързани със шевицата, изложба на изделия , организиране на кеетъринг и др.

Читалището заедно с Кметството бе главен организатор и на провеждащия се традиционен местен събор Илинден.

Преди Коледа тържествено бяха отбелязани настъпващите Коледни и Новогодишни празници.

По време на празника на шевицата и на местния събор от тенис клуба бяха оргинизирани два турнира по тенис на маса като на победителите бяха дадени скромни награди.

От фото клуба продължи отбелязването на важните събития със подреждането на фото къта към читалището.

1. **РЕМОНТНИ ДЕЙНОСТИ**

През годината продължи поддържането на сградата на читалището със редовен преглед на покривната конструкция със смяна на счупени цигли и подмазване на капаците където е необходимо.Бе подменена входната врата на сградата със нова такава, поради пълната амортизация на старата.Бяха закупени нов телевизор за туристическия клуб и нови маси и столове.

За нуждите на библиотеката бяха закупени 24 нови книги от последните бестселъри излезли на пазара.

Продължи поддържането на интериора пред читалището със засаждане на цветя и поддържане на тревните площи.

Бяха проведени 5 заседания на Читалищното Настоятелство.

**Председател ЧН – Георги Димов**